EkBass/fiwiki-20250220-pages-articles huggingface dataset:
Sam Riley

Sam Riley (s. 8. tammikuuta 1980 Leeds, Englanti) on englantilainen näyttelijä, joka tuli tunnetuksi roolistaan Ian Curtisina elokuvassa Control. Hän oli 10,000 Things -yhtyeen laulaja. Lisäksi hän on tehnyt muutamia televisiorooleja, kuten Kova laki -sarjan spin-offeissa Erikoisyksikkö ja Rikollinen mieli. Näyttelemisen ohella Riley on ollut myös mukana Burberryn syys-talvikauden 2009 mainoskampanjassa. == Ura == Riley asui lapsena Menstonin kylässä lähellä Leedsiä. Hänen äitinsä työskenteli lastentarhanopettajana ja isä tekstiilityöntekijänä. Rileyllä on kolme nuorempaa sisarusta. Riley aloitti näyttelemisen 17-vuotiaana National Youth Theatressa ja koki varsinaisen innostumisen näyttelemisen parissa 19-vuotiaana. Sitä ennen hän oli esiintynyt lähinnä koulunäytelmissä. Hän sai muutamia rooleja, mutta päätyi lopettamaan toivoen menestystä musiikkialalla. Ennen liittymistään National Youth Theatreen Riley oli perustanut yhtyeen nimeltä 10,000 Things yhdessä nuoremman veljensä kanssa. Lupaavalta vaikuttanut yhtye ei kuitenkaan enää juuri menestynyt musiikkilehti NME:n antaman huonon arvostelun jälkeen. Yhtyeen hajottua hän meni töihin leedsiläiselle vaatevarastolle. Tehtyään kolmen vuoden ajan töitä vaatevarastolla Riley otti yhteyttä agenttiinsa ajatellen näyttelemisen olevan parempi ammatti. Hänen agenttinsa kertoi, että Ian Curtisin rooliin haettiin näyttelijää, ja Riley päätyi menemään koe-esiintymiseen. Hän epäili roolin menevän jollekulle menestyneemmälle näyttelijälle, mutta saikin puhelun valitsemisestaan 26-vuotispäivänään. Roolista Controlissa tuli Rileyn siihen astisista rooleista merkittävin. Se poiki hänelle lukuisia palkintoja ja ehdokkuuksia, ja useat kriitikot nimesivät hänet yhdeksi kirkkaimmista uusista kyvyistä. Läpimurtonsa jälkeen Riley kiinnitettiin päärooliin brittiläisen Gerald McMorrowin tieteiselokuvaan Franklyn, joka sai ensi-iltansa vuonna 2009. == Yksityiselämä == Riley tapasi näyttelijäkollegansa Alexandra Maria Laran Controlin kuvausten aikana. Pariskunta meni naimisiin vuonna 2009 ja sai esikoispojan tammikuussa 2014. == Filmografia == *Control (2007) *Franklyn (2009) *13 (2010) *Brighton Rock (2010) *Matkalla (2012) *Byzantium (2012) *The Dark Valley (2014) *Maleficent – Pahatar (2014) *Ranskalainen sarja (2015) *Pride and Prejudice and Zombies (2016) *Free Fire (2016) *Happy New Year, Colin Burstead (2018) *Sometimes Always Never (2018)) *Radioactive (2019) *Maleficent 2: Pahan valtiatar (2019) *Rebecca (2020) *The Vault (2021) == Lähteet == Luokka:Englantilaiset näyttelijät Luokka:Englantilaiset muusikot Luokka:Vuonna 1980 syntyneet Luokka:Elävät henkilöt
Jorma Kääriäinen (suomenkielinen albumi)

Jorma Kääriäinen on suomalaismuusikko Jorma Kääriäisen toinen sooloalbumi ja ensimmäinen omalla nimellä julkaistu. Se julkaistiin vuonna 2003. Albumi ylsi Suomen virallisen listan sijalle 21. == Kappaleet == Kaikki suomenkieliset sanoitukset: Jorma Kääriäinen. # # # # # # # # # # # # == Kokoonpano == * Jorma Kääriäinen – laulu, taustalaulu * Ykä Putkinen – kitara * Mikko Lankinen – kitara (14.–15.4.) * Jarkka Rissanen – kitara (16.–17.4.) * Olli Haavisto – steel-kitara, lap steel, dobro * Eeva Koivusalo – bassokitara * Kepa Kettunen – rummut, lyömäsoittimet * Janne Haavisto – rummut, lyömäsoittimet * Rob Dominis – piano * J. P. Virtanen – urut * Pepe Ahlqvist – huuliharppu * Jussi Aaltonen – taustalaulu * Leo Friman – taustalaulu * Kari Kuivalainen – taustalaulu * Virve Rosti – taustalaulu * Annika Gummerus-Putkinen – huilu * Heikki Keskinen – saksofoni * Heikki Pohto – saksofoni * Jukka Tiirikainen – trumpetti * Juha Kortehisto – pasuuna * Heikki Hämäläinen – viulu * Jussi Pesonen – viulu * Ilkka Lehtonen – viulu * Petri Päivärinne – viulu * Yrjö Lasonpalo – viulu * Teodor Nicolau – viulu * Teppo Ali-Mattila – viulu * Heikki Vehmanen – alttoviulu * Markus Sallinen – alttoviulu * Mauri Pietikäinen – alttoviulu * Veli-Matti Iljin – sello * Kari Lindstedt – sello == Lähteet == Luokka:Vuoden 2003 albumit Luokka:Jorma Kääriäisen albumit Luokka:Janne Haaviston tuottamat albumit
Jorma Kääriäinen (englanninkielinen albumi)

Jorma Kääriäinen on suomalaisen iskelmämuusikko Jorma Kääriäisen kolmas sooloalbumi, ja toinen englanninkielinen. Se julkaistiin vuonna 2004. Vuotta aiemmin ilmestyi samanniminen, mutta suomenkielinen albumi Jorma Kääriäinen. == Kappaleet == # # # # # # # # Good Time Charlie's Got the Blues # # # # Luokka:Jorma Kääriäisen albumit Luokka:Vuoden 2004 albumit
Kääpiönuoliainen

Kääpiönuoliainen (Ambastaia sidthimunki) on karppikalojen lahkon Botiidae- heimoon kuuluva pienikokoinen Aasiassa elävä kalalaji, jota pidetään toisinaan akvaariossa. Se jää noin viiden senttimetrin mittaiseksi. Vaaleanruskealla pohjalla on musta ruutukuvio. Sopivat vesiolot ovat lämpötila 26–28 °C, pH 6–8 ja kovuus (dH) 5–29. Luonnossa kääpiönuoliaisia esiintyy Thaimaan länsiosissa Chao Phraya- ja Mekongjoissa ja tulvivilla pelloilla. Luonnossa laji on uhanalainen, ja sen arvellaan kadonneen Kwaijoen vesistöstä. Akvaariokaupassa myydään vankeudessa kasvatettuja yksilöitä, joiden tuottamiseksi on luultavasti käytetty hormoneita. Kotiakvaariossa lajin ei tiedetä lisääntyneen. Sanna Vihavainen Kääpiönuoliaista suositellaan pidettäväksi suurissa, kymmenen yksilön parvissa.Helsingin Akvaariokeskus == Lähteet == == Aiheesta muualla == *Aponogeton 4/2005 Luokka:Akvaariokalat Luokka:Nuoliaiskalat Luokka:Uhanalaiset kalat
Kansankulttuuri (kustantamo)

Kansankulttuuri oli suomalainen kirjankustantamo, jonka omistivat kansandemokraattiset järjestöt ja Suomi–Neuvostoliitto-Seura. Loppuvuodesta 1944 toimintansa aloittanut kustantamo julkaisi ennen kaikkea sosialistista ja marxilaista tieto- ja kaunokirjallisuutta. Keskeisellä sijalla yhtiön kustannuspolitiikassa oli neuvostoliittolaisen kirjallisuuden tunnetuksi tekeminen.Markku Henriksson (toim.): Työväenliikkeen tietokirja (Tammi 1974), s. 254–257. == Historia == Kansankulttuuri perustettiin ensimmäisen kerran 6. lokakuuta 1940. Perustajat olivat yksityisiä henkilöitä, mutta aloitteentekijänä oli Suomen ja Neuvostoliiton rauhan ja ystävyyden seura, jolla oli vaikeuksia saada ääntään kuuluville välirauhan ilmapiirissä talvisodan jälkeen. Kauppa- ja teollisuusministeriö vahvisti Kansankulttuurin yhtiöjärjestyksen marraskuussa, mutta SNS:n lakkauttaminen vaikeutti toiminnan aloittamista ja alkuvuonna 1941 monet yhtiön johtokunnan jäsenistä pidätettiin. Yhtiö ei ehtinyt aloittaa kustannustoimintaa ennen jatkosodan alkua. Kansankulttuurin toiminta alkoi uudelleen, kun äärivasemmisto vapautui vankiloista Moskovan välirauhansopimuksen jälkeen. Osake-enemmistö siirtyi tuolloin kansandemokraattisille järjestöille ja uudelle ystävyysseuralle. Yhtiö pyrki tuomaan markkinoille ensisijaisesti sieltä aiemmin puuttunutta radikaalia vasemmistolaista tutkimusta ja kirjallisuutta. Ideologinen aspekti oli mukana kaikissa Kansankulttuurin julkaisuissa. Vaikka yhtiö oli yleiskustantaja, sen tuotanto painottui ajan myötä tietokirjallisuuteen. Esimerkiksi kotimainen kaunokirjallisuus sai väistyä kannattamattomana tietokirjallisuuden tieltä. Kirjankustantamisen lisäksi Kansankulttuuri julkaisi äänilevyjä, harjoitti kirja- ja paperikauppatoimintaa sekä toi maahan kirjallisuutta ja lehtiä lähinnä Neuvostoliitosta. 1980-luvulla yhtiön kannattavuus heikkeni, kun neuvostokirjallisuuden vetovoima väheni. Helsingin keskustassa sijainnut kirjakauppa lakkautettiin 1984, ja vuonna 1986 Kansankulttuurin kustannustoiminta siirrettiin Suomi–Neuvostoliitto-Seuralle, jonka SN-kirjat jatkoi Kansankulttuurin työtä.Hannu Marttila : Uusi Taifuuni erikoistuu Itä-Euroopan kirjallisuuteen Helsingin Sanomat 24.6.1992 Kustantamo toimi Koiton talossa Helsingin Simonkadulla. == Lähteet == == Aiheesta muualla == * Kansankulttuuri Oy:n yhtiöesitys Pörssitiedon netissä Luokka:Entiset suomalaiset kirjankustantamot Luokka:Suomen Kansan Demokraattinen Liitto
Charles Walters

Charles Walters (11. marraskuuta 1911 Brooklyn, New York – 13. elokuuta 1982 Malibu, Kalifornia) oli yhdysvaltalainen elokuvaohjaaja. Waltersin tunnetuimpien töiden joukossa ovat Lili (1953), Skandaalihäät (1956) ja Varokaa merivettä (1957). Walters oli Oscar-ehdokkaana vuonna 1954, Berliinin elokuvajuhlien Kultainen karhu -ehdokkaana vuosina 1959 sekä 1961 ja Cannesin Grand Prize -ehdokkaana vuonna 1953. Hänellä on tähti Hollywood Walk of Famella. Walters kuoli keuhkosyöpään seitsemänkymmenen ikäisenä. == Aiheesta muualla == * Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1911 syntyneet Luokka:Vuonna 1982 kuolleet
Marokko yleisurheilun sisäratojen maailmanmestaruuskilpailuissa 2008

Marokon joukkue Valencian sisäratojen MM-kisoihin 2008 julkistettiin 27. helmikuuta 2008. ==Joukkue== ===Miehet=== * 800 metrin juoksu: Amine Laalou * 1 500 metrin juoksu: Youssef Baba, Abdelkader Hachlaf * 3 000 metrin juoksu: Ali Maataoui ===Naiset=== * 800 metrin juoksu: Soltana Aît Hammou * 1 500 metrin juoksu: Siham Hilali * 3 000 metrin juoksu: Meriem Alaoui Selsouli, Hanane Ouhaddou ==Tulokset== ===Miehet=== laji urheilija kilpailu sijoitus tulos 800 m Amine Laalou alkuerät 3. 1.49,41http://www.iaaf.org/wic08/results/eventCode=3656/racedate=03-07-2008/sex=M/discCode=800/combCode=hash/roundCode=h/results.html#det 1 500 m Youssef Baba alkuerät 3. 3.39,89http://www.iaaf.org/wic08/results/eventCode=3656/racedate=03-07-2008/sex=M/discCode=1500/combCode=hash/roundCode=h/results.html#det loppukilpailu 8. 3.44,50http://www.iaaf.org/wic08/results/eventCode=3656/racedate=03-08-2008/sex=M/discCode=1500/combCode=hash/roundCode=f/results.html#det Abdelkader Hachlaf alkuerät 5. 3.42,26 3 000 m Ali Maataoui alkuerät 4. 7.56,26http://www.iaaf.org/wic08/results/eventCode=3656/racedate=03-07-2008/sex=M/discCode=3000/combCode=hash/roundCode=h/results.html#det loppukilpailu 7. 7.58,93http://www.iaaf.org/wic08/results/eventCode=3656/racedate=03-09-2008/sex=M/discCode=3000/combCode=hash/roundCode=f/results.html#det ===Naiset=== laji urheilija kilpailu sijoitus tulos 800 m Seltana Aït Hammou alkuerät 1. 2.04,69http://www.iaaf.org/wic08/results/eventCode=3656/racedate=03-07-2008/sex=W/discCode=800/combCode=hash/roundCode=h/results.html#det välierät DQ hylättiinhttp://www.iaaf.org/wic08/results/eventCode=3656/racedate=03-08-2008/sex=W/discCode=800/combCode=hash/roundCode=sf/results.html#det 1 500 m Siham Hilali alkuerät 5. 4.10,09 PBhttp://www.iaaf.org/wic08/results/eventCode=3656/racedate=03-08-2008/sex=W/discCode=1500/combCode=hash/roundCode=h/results.html#det loppukilpailu 8. 4.15,54http://www.iaaf.org/wic08/results/eventCode=3656/racedate=03-09-2008/sex=W/discCode=1500/combCode=hash/roundCode=f/results.html#det 3 000 m Meriem Alaoui Selsouli alkuerät 3. 9.03,41http://www.iaaf.org/wic08/results/eventCode=3656/racedate=03-07-2008/sex=W/discCode=3000/combCode=hash/roundCode=h/results.html#det loppukilpailu 3. 8.41,66http://www.iaaf.org/wic08/results/eventCode=3656/racedate=03-08-2008/sex=W/discCode=3000/combCode=hash/roundCode=f/results.html#det Hanane Ouhaddou alkuerät 7. 8.48,22 == Lähteet == * http://www.iaaf.org/WIC08/news/kind=100/newsid=43618.html ===Viitteet=== Luokka:Marokon yleisurheilu Luokka:Yleisurheilun sisäratojen maailmanmestaruuskilpailut 2008
Kresley Cole

Kresley Cole on yhdysvaltalainen kirjailija, joka toimi ennen kirjailijanuraansa huipputason urheilijana sekä henkilökohtaisena valmentajana. ==Bibliografia== ===The Sutherland-sarja=== * The Captain of All Pleasures (2003) * The Price of Pleasure (2004) ===The Immortals After Dark- sarja=== * The Warlord Wants Forever (Playing Easy to Get-antologia, 2006) * A Hunger Like No Other (2006) * No Rest for the Wicked (2006) * Wicked Deeds on a Winter's Night (2007) * Dark Needs at Night's Edge (2008) * Dark Desires After Dusk (2008) * Kiss of a Demon King (2009) * Untouchable (in Deep Kiss of Winter, book with Gena Showalter, 2009) * Pleasure of a Dark Prince (2010) * Demon from the Dark (2010) * Dreams of a Dark Warrior (2011) * Lothaire (2012) ===The MacCarrick-trilogia=== * If You Dare (2007) * If You Desire (2007) * If You Deceive (2007) ===Arcana Chronicles-sarja=== * Poison Princess (2012) * Endless Knight (tulossa 2013) ===Dacians-sarja=== * Shadow's Claim (2012) ==Aiheesta muualla== * Kresley Colen kotisivut Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Harmaanuoliainen

Harmaanuoliainen (Yasuhikotakia modesta, vanh. Botia modesta)ITIS on aasialainen kala, jota pidetään myös akvaariossa. Se voi kasvaa jopa kaksikymmentäviisi senttiä pitkäksi. Kala on tasaisen siniharmaa. Evät ovat oranssinsävyiset.Loaches.com Luonnossa harmaanuoliaisia esiintyy Thaimaan Mekong-joessa ja siihen yhteydessä olevissa vesistöissä. Harmaanuoliaiset tonkivat pohjaa aktiivisesti, ja siksi niille sopii parhaiten hienojakoinen hiekkapohja. Ne elävät parvessa, ja parven selvitellessä nokkimisjärjestystään kalat päästelevät kovaäänisiä naksauksia. == Lähteet == ==Aiheesta muualla== * Luokka:Akvaariokalat Luokka:Piikkinuoliaiset
AFL

AFL voi tarkoittaa seuraavia asioita: *Adaptive Forward Lighting, Opelin kehittämä mukautuva ajovalojärjestelmä *Aeroflot, (ICAO-koodi: AFL) venäläinen lentoyhtiö *American Federation of Labor, amerikkalaisen työn liitto *American Football League, amerikkalaisen jalkapallon entinen ammattilaissarja *Arena Football League, arena football -sarja *Australian Football League, australialaisen jalkapallon sarja.
Vaux-le-Vicomte

Vaux-le-Vicomte (), on ranskalainen linna, joka sijaitsee Maincyssä, Seine-et- Marnen departementissa noin 50 km Pariisista. Barokkityylisen linnan rakennutti vuosina 1658–1661 Nicolas Fouquet, joka oli tuolloin Ludvig XIV:n finanssiministeri. Vaux-le-Vicomte oli 1600-luvun puolivälissä monella tapaa Euroopan merkittävin rakennustyö ja hienoin Ranskassa rakennettu linna sitten Yvelinesiin nousseen Maisons'n linnan. Tässä suurhankkeessa rakennuksen arkkitehti Louis Le Veau ja maisema-arkkitehti André Le Nôtre sekä koristemaalari Charles Le Brun työskentelivät ensimmäistä kertaa yhteistyössä. Tämä oli Ranskassa alku loisteliaalle barokkityylille, jota kutsutaan myös Ludvig XIV:n tyyliksi. Siihen kuuluu olennaisena kokonaissuunnittelu ja taiteilijoiden yhteistyö, joka käsitti sekä rakennuksen arkkitehtuurin, sisustuksen, taideteokset ja sitä ympäröivän puutarhamaiseman. Vaux-le-Vicomte on yksi Euroopan hienoimmista tällaisen yhteistyön tuloksista. Linnassa on kolme kerrosta ja se on täysin symmetrinen. Siinä on noin sata huonetta, joiden yhteispinta-ala on 2500 neliömetriä. Linnaa ympäröi 33 hehtaarin laajuinen puisto, jossa on muodollisia puutarhoja, kävelyteitä, lampia ja suihkulähteitä, patsaita, majesteettisia puita ja kukkivia lehtoja. Linna sijaitsee ympäristöään korkeammalla, keskellä metsäistä maisemaa. Nykyisin, kun alun perin peltomaisemaan 1600-luvulla istutetut puut ovat saavuttaneet täyden mittansa, vaikutelma on aikaisempaa voimakkaampi. Maisema-arkkitehti Le Nôtren suunnittelema muotopuutarha oli kokonaisuuden vaikuttavin piirre. Siihen kuului vesialtaita ja kanavia kaartuvine kivireunustoineen, suihkulähteitä ja erimuotoisia istutusalueita eli parterrejä. Näistä syntyi yhtenäisempi ja tasapainoisempi kokonaisuus kuin se moninaisuus, jonka Le Nôtre loi myöhemmin Versailles’n puutarhaan. Samana vuonna 1661 kun linna valmistui, kuningas Ludvig XIV pidätytti Fouquetin ja hänet tuomittiin elinkautiseen vankeuteen. Vaux-le-Vicomte suljettiin ja sen aarteet takavarikoitiin – kuvakudokset, huonekalut, maalaukset, kirjat ja matot. Kuningas poisti jopa appelsiinipuut. Madame Fouquetilla kesti kymmenen vuotta saada omaisuus takaisin. Hänen kuolemansa jälkeen Vaux-le-Vicomte myytiin marsalkka de Villarsille vuonna 1705. Villarsin poika myi linnan de Praslinin suvulle vuonna 1764, ja nämä pistivät linnan huutokauppaan vuonna 1875. Sokeritehtailla rikastunut Alfred Sommier osti tuolloin huonokuntoisen linnan, ja hänen jälkeläisensä omistavat sen edelleen. == Lähteet == == Aiheesta muualla == Luokka:Ranskan linnat Luokka:Barokin arkkitehtuuri Luokka:Seine-et- Marne
Pisteimunuoliainen

Pisteimunuoliainen (Beaufortia kweichowensis) on aasialainen kala, jota pidetään myös akvaarioissa. Luonnossa sitä tavataan Kiinan ylänköalueiden nopeasti virtaavissa joissa. Sen tavallinen pituus on noin 5,4 senttimetriä, mutta se voi yltää jopa 8 senttimetrin mittaan. Kala on tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Pisteimunuoliaisessa on vaalealla pohjalla tummemman ruskeita pilkkuja. Sitä sekoitetaan helposti lähilajeihin. Kala tarvitsee happipitoista vettä, joten voimakas virtaus on akvaario-oloissakin tärkeä.Loaches com == Lähteet == == Aiheesta muualla == * Luokka:Akvaariokalat Luokka:Imunuoliaiset
Andy Rourke

Andy Rourke (oikealta nimeltään Andrew Michael Rourke, 17. tammikuuta 1964, Manchester, Englanti – 2023) oli englantilainen basisti, joka tuli tunnetuksi The Smiths -yhtyeestä. Rourke liittyi The Smiths -yhtyeeseen sen toisen keikan jälkeen ja oli mukana lähes sen lopettamiseen saakka. Yhtyeen hajoamisen jälkeen Rourke ja rumpali Mike Joyce soittivat jonkin aikaa Sinéad O'Connorin kanssa ja hän myös esiintyi tämän albumilla. Hän jatkoi yhteistyötä Morrisseyn kanssa tämän soolotuotannon parissa. Sen lisäksi hän soitti ja nauhoitti yhtyeissä The Pretenders, Killing Joke, Badly Drawn Boy ja Aziz Ibrahim, sekä entisen Oasis-kitaristi Boneheadin kanssa. Hän soitti myös Ian Brownin viimeisimmällä kiertueella. == Lähteet == ==Aiheesta muualla== *Virallinen kotisivu * Luokka:Englantilaiset basistit Luokka:Vuonna 1964 syntyneet Luokka:Vuonna 2023 kuolleet
Australiansarvihai

Australiansarvihai (Heterodontus portusjacksoni) on alkeellinen hailaji, jota tavataan yksinomaan Australian ja Uuden-Seelannin rannikkovesissä aina 275 metrin syvyyteen asti. Se suosii erityisesti kivikkoisia pohjia, sillä se lepäilee mielellään suojaisassa kallionkolossa päivisin, yleensä lajitoveriensa seurassa. == Koko ja ulkonäkö == Australiansarvihai kasvaa noin 1,7 metrin mittaiseksi. Se on suuripäinen ja tylppäkuonoinen. Sieraimet ovat suuret, koska ruokailun aikana vedenotto tapahtuu niiden kautta. Rintaevät ovat isot ja leveät, ja selkäevät, joiden edessä on myrkkypiikit, ovat lähes samankokoiset. Heimon nimi juontuu rantaan ajautuneista piikeistä, joita on luultu sarviksi. Lajikohtaisia piirteitä ovat harmaanruskeaa ruumista koristavat ruskeat juovat. == Ravinto == Ruokavalioon kuuluu kaloja, äyriäisiä, piikkinahkaisia ja muita kovakuorisia pohjaeläimiä, joita australiansarvihai etsii öisin pohjasta, tarttuu niihin pienillä etuhampaillaan ja murskaa litteillä takahampaillaan. == Lisääntyminen == Australiansarvihait lisääntyvät talvella tai varhain keväällä. Ne vaeltavat tätä varten pohjoisemmille vesille. Munat ovat noin seitsemän senttiä leveitä ja noin 15 senttiä pitkiä, korkkiruuvin muotoisia koteloita. Tämän oletetaan helpottavan niiden ankkuroimista kivien rakoihin. Munat ovat aluksi pehmeitä mutta kovettuvat pian. Poikasten kehittymiseen kuluu 10–12 vuotta. Kuoriutuessaan ne ovat noin 24 senttiä pitkiä ja täysin itsenäisiä. Kasvaminen sukukypsäksi vie koirailta 8–10 vuotta ja naarailta 11–14 vuotta. == Lähteet == == Aiheesta muualla == * Luokka:Hait
Gina Tricot

Gina Tricot on ruotsalainen naistenvaatteita myyvä vaatekauppaketju. Sen perustivat Boråsissa vuonna 1997 Annette ja Jörgen Appelqvist. Ketjulla on myymälöitä Ruotsin lisäksi Norjassa, Tanskassa sekä Suomessa (laajentuminen mm. Saksaan oli suunnitteilla vuonna 2010), yhteensä noin 120 kappaletta. Yrityksellä on ollut myös verkkokauppa syksystä 2008 lähtien. Gina Tricot saavutti vuoden 2012 aikana noin 2,5 miljardin kruunun (150 M€) liikevaihdon. Gina Tricot toimii niin sanotun pikamuodin kentällä, jonka muita toimijoita ovat muun muassa H&M; ja Zara. Pikamuotiin liittyvät halvat hinnat, jatkuvat uutuudet sekä nopea tavaran kierto. Varastoja ei käytännössä ole, vaan vaatteet siirtyvät tehtailta suoraan myymälöihin. ==Tuotelinjat== Gina Tricotista löytyy myös alusvaatteita, Gina Jeans -farkkuosasto sekä kosmetiikkaa. Verkkokaupasta saa tilattua myös Gina Tricotin ratsastusvaatemallistoon kuuluvia paitoja ym. ==Brändi== thumb|Pääkonttori Boråsissa. Gina Tricotin keulahahmo oli vuodesta 2002 vuoden 2010 alkuun norjalainen supermalli Pernille Holmboe. Holmboen jälkeen Gina Tricotin kasvoksi tuli brasilialaismalli Emanuela de Paula. Vuonna 2012 merkin mainoskasvona toimi ruotsalainen Klara Wester. ==Suomessa== Suomessa Gina Tricot avasi ensimmäisen myymälänsä 15. marraskuuta 2007 Helsingin Forumissa. ==Lähteet== ==Aiheesta muualla== * Yrityksen verkkosivut Luokka:Ruotsalaiset kauppaketjut Luokka:Vaateliikkeet
Mega Man 4 (Game Boy)

Mega Man 4 (myös nimellä RockMan World 4) on Capcomin kehittämä ja julkaisema tasohyppely, joka on julkaistu vuonna Game Boylle. Peli muistuttaa paljolti NES-konsolin Mega Man 4- ja Mega Man 5 -pelejä, sisältäen molempien pelien robottimestareita. == Robottimestarit == Nimi Ase Heikkous Heikkous 2 Alkuperä Toad Man Rain Flush Ring Boomerang Napalm Bomb Mega Man 4 Bright Man Flash Stopper Rain Flush Power Stone Mega Man 4 Pharaoh Man Pharaoh Shoot Flash Stopper Crystal Eye Mega Man 4 Ring Man Ring Boomerang Pharaoh Shoot Charge Kick Mega Man 4 Crystal Man Crystal Eye Charge Kick Ring Boomerang Mega Man 5 Napalm Man Napalm Bomb Crystal Eye Pharaoh Shoot Mega Man 5 Stone Man Power Stone Napalm Bomb Ballade Cracker Mega Man 5 Charge Man Charge Kick Power Stone Rain Flush Mega Man 5 Ballade Ballade Cracker Mega Buester Mega Buster uusi hahmo == Pomot == Nimi Heikkous Ballade (2. kerta) Beat Tower Ring Boomerang Triple Eye Pharaoh Shoot (täyteen ladattuna) Wily Power Stone Wily (2. kerta) Ballade Cracker Wily (3. kerta) Ballade Cracker == Aiheesta muualla == * * Mega Man IV MMHP.net-sivustolla 4 (Game Boy) Luokka:Game Boy -pelit Luokka:Vuoden 1993 videopelit
Blaze (albumi)

Blaze on brittiläisen Herman’s Hermits -yhtyeen vuonna 1967 julkaistu albumi. ==Kappaleet== # # # # # # # # # # Uudelleenjulkaisun bonuskappaleet (Repertoire) * * * * * * * * * * * * ==Kokoonpano== *Peter Noone *Derek Leckenby *Keith Hopwood *Karl Green *Barry Whitwam == Lähteet == Luokka:Herman’s Hermitsin albumit Luokka:Vuoden 1967 albumit
Jäytäjäkoimaiset

Jäytäjäkoimaiset (Gelechioidea) on aitoperhosiin kuuluva perhosten yläheimo. Se on lajimäärältään valtava, mutta ryhmää on silti tutkittu melko vähän. Useimpien arvioiden mukaan yläheimoon kuuluu vähintäänkin kymmeniä tuhansia lajejaLuonnontieteellinen keskusmuseo ja eräiden arvioiden mukaan lajeista tunnetaan vasta noin 25 %Kristensen, N.P. (toim.): Handbuch der Zoologie/Handbook of Zoology (Volume IV – Arthropoda: Insecta. Part 35: Lepidoptera, Moths and Butterflies 1) s. 131-158\. Walter de Gruyter, Berlin & New York. ISBN 3-110-15704-7. Suomesta tunnetaan runsaat 470 yläheimoon kuuluvaa perhoslajiahttp://www.luomus.fi/elaintiede/hyonteiset/perhoset/2.htm Taksonomisesti jäytäjäkoimaiset on hajanainen ryhmä, jonka heimoihin kuuluvat lajit ovat kyllä samaa kehityslinjaa, mutta eri heimojen keskinäinen sukulaisuus on vaikeasti selvitettävissä. Ulkoisten tuntomerkkien perusteella ainoastaan imukärsän tyviosan suomupeite yhdistettynä muihin, vaihteleviin ulkoisiin tuntomerkkeihin tarjoaa yläheimolle ominaisen piirteen.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 226 Ulkonäöltään jäytäjäkoimaisiin kuuluvat lajit ovat vaihtelevia, mutta kooltaan ne ovat pieniä tai korkeintaan keskikokoisia. Toukat elävät usein lehtimiinaajina. == Lähteet == == Aiheesta muualla == *Suomen jäytäjäkoit Luokka:Jäytäjäkoimaiset
Hämähäkkimies (vuoden 1999 animaatiosarja)

Hämähäkkimies () on yhdysvaltalainen animaatiosarja, joka oli spin-off vuoden 1994 animaatiosarjasta Hämähäkkimies. Sarjasta tuotettiin yhteensä vain 13 jaksoa, jotka esitettiin vuoden 1999–2001 aikana. Sarjan kaksiosaisen jakson jälkeen se ei menestynyt toivotulla tavalla, koska Pokémon oli Yhdysvalloissa samaan aikaan noussut suuren suosioon. Tämän vuoksi sarja ei koskaan saanut sille odotettua 26. jakson määrää, joka osittain johtui myös Marvelin oman animointistudion vararikosta. == Juoni == Parkerin ollessa J. Jonah Jamesonin kanssa katsomassa tämän pojan John Jamesonin matkaa avaruussukkulalla kohti vastakkaismaaplaneettaa. Parker aistii jotain olevan vialla ja huomaa kahden symbiotin Venomin ja Carnagen hiivinneen alukseen mukaan juuri lähtö laskennan aikana. Hämähäkkimies yrittää estää kaksikon pääsyn alukseen, mutta epäonnistuu ja saa syyt niskaansa, kun John Jameson ilmoittaa kuvalähetyksen kautta kokeneensa ongelmia. Tämän myötä ihmiset alkavat jahdata kotikaupunkinsa sankaria varsinkin, kun Daily Buglen kustantaja ja John Jamesonin isä J. Jonah Jameson kiinnittää mittavan palkkion Hämähäkkimiehen henkilöllisyydestä. Viikkoja myöhemmin ihmiset luulevat Hämähäkkimiehen kuolleen, pelastaessaan erään naisen sekä palomiehen jäämästä palavasta rakennuksesta pudonneiden lohkareiden alle. Parker käyttää tätä tilaisuutta hyväksi ja käyttää aikansa suunnitellen John Jamesonin pelastamista vastakkaismaaplaneetalta. Puolen vuoden jälkeen hän pääsee planeetalle sukkulalla ja uuden Reed Richardin luoman asunsa myötä hän on valmiina kohtaamaan uusia seikkailuja. Päästessään planeetalle Hämähäkkimies huomaa Jamesonin liittoutuneen vapaustaistelijajoukkoon, joka taistelee planeetan johtajaa High Evolutionaryä ja tämän petomaisia ihmisiä vastaan. John Jameson ei suostu palaamaan takaisin kotiplaneetalleen ennen kuin hän on voittanut joukkonsa kanssa High Evolutionaryn luoman kaaoksen. Hämähäkkimies päättää lopulta jäädä auttamaan ihmisiä heidän taistelussaan hybridejä vastaan, yrittäen samalla soluttautua uuteen maailmaan myös Peter Parkerina. Myöhemmin hän saa tietoonsa Venomin ja Carnagen olevan myös planeetalla aiheuttamassa omia harmejaan. == Äänirooleissa == == Jaksoluettelo == #World's Apart, Osa 1 #World's Apart, Osa 2 #Where Evil Nests #Deadly Choices #Steel Cold Heart #Enter The Hunter #Cry Vulture #Ill Met By Moonlight #Sustenance #Family Matters #One Is The Lonliest Number #Sins Of The Fathers #Destiny Unleashed == Lähteet == == Aiheesta muualla == * TV.com * Voice Chasers Luokka:Marvel- animaatiouniversumi Luokka:Yhdysvaltalaiset animaatiosarjat Luokka:1990-luvun piirrossarjat Luokka:Hämähäkkimies Luokka:Fox Kidsin televisio-ohjelmat
William H. Conley

William Henry Conley (11. kesäkuuta 1840 – 25. heinäkuuta 1897) oli Vartiotorniseuran ensimmäinen presidentti. Vastoin yleistä luuloa Charles Taze Russell ei toiminut Vartiotorniseuran ensimmäisenä, vaan vasta toisena presidenttinä. William Conley oli mukana nuoren Charles Taze Russellin ympärille syntyneessä viiden "itsenäisen raamatuntutkijan" ryhmässä, samoin hänen vaimonsa Sarah Shaffer. Tämä raamatuntutkijaryhmä halusi tutkia Raamatun opetuksia kriittisesti, ilman perinteisen kristillisen teologian antamia selitysmalleja. Russellin ja Conleyn perheet olivat tutustuneet toisiinsa eräässä adventistien kokouksessa. Conleyn pariskunta oli jo ennen Russelliin tutustumistaan keskittynyt sekä uskonnolliseen tutkimiseen että hyväntekeväisyyteen. He tukivat esimerkiksi lähistöllä sijaitsevaa orpolastenkotia ja afroamerikkalaisille tarkoitettua koulua. Kun tämä ensimmäinen raamatuntutkijaryhmä päätti vuonna 1881 perustaa oman yhtiön, Siionin Vartiotorni ja traktaattiseuran (Zion's Watchttower and Tract Society), hallinnoimaan omaisuutta ja julkaisemaan kirjallisuutta, varakas metallialan liikemies (hän oli suuren metallialan yhtiön Ritter & Conleyn osaomistaja) William Conley merkitsi pääosan yhtiön osakkeista. Hän sijoitti yhtiöön 5 000 dollaria, kun taas Charles Taze Russell sijoitti yhtiöön 500 dollaria ja hänen isänsä Joseph Russell 1 000 dollaria. Näiden sijoitusten mukaisesti Conleystä tuli yhtiön ensimmäinen pääjohtaja eli presidentti, Charles Russellista yhtiön varapresidentti ja hänen isästään yhtiön sihteeri ja rahastonhoitaja (Secretary-Treasurer). Seuraavan vuoden aikana Conley lahjoitti noin 40 000 dollaria Russellin kirjoittaman lehtisen "Ruokaa ajatteleville kristityille" (Food for Thinking Christians) levittämiselle. Conley kuitenkin ilmeisesti pettyi siihen, ettei julkaisuilla siltikään saatu aikaan kovin paljoa. Lisäksi hänen ja Russellin tiet ilmeisesti erosivat joissain oppikysymyksissä. Vuonna 1882 Conley päätti, ettei enää lahjoittaisi rahaa Russellin teosten julkaisua varten. Tämän jälkeen Russell käytännössä syrjäytti hänet Vartiotorniseuran johdossa. Vuonna 1884 Russell järjesti Vartiotorniseuran uudelleen ja nousi seuran presidentiksi. Luokka:Jehovan todistajien johtajat
Rocky Marciano (elokuva)

Rocky Marciano on vuonna 1999 ensiesitetty yhdysvaltalainen televisioelokuva, joka kertoo nyrkkeilijä Rocky Marcianon noususta lajinsa huipulle aina traagiseen kuolemaansa saakka. Elokuvan on ohjannut Charles Winkler ja pääosissa näyttelivät Jon Favreau ja Penelope Ann Miller. Myös Suomessa elokuva sai ensi-iltansa televisiossa, kun MTV3 esitti elokuvan 19. joulukuuta 2003. == Näyttelijät == ==Palkinnot== ===Voitetut=== *CSC Award **1999 Paras elokuvakuvaus televisiodraamassa: Paul Sarossy ===Ehdokkuudet=== *Golden Reel **2000 Paras äänimuokkaus televisioelokuvissa: Mathew Waters, Cormac Funge, Craig Jurkiewicz Awards for Rocky Marciano IMDb Viitattu 9.4.2011 ==Lähteet== Luokka:Yhdysvaltalaiset televisioelokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset draamaelokuvat Luokka:Nyrkkeilyelokuvat Luokka:Yhdysvaltalaiset elämäkertaelokuvat
Huippuvuorten siemenholvi

Huippuvuorten siemenholvi eli Tuomiopäivän holvi on Norjalle kuuluvilla Huippuvuorilla 1. maaliskuuta 2008 käyttöön otettu siemenpankki, johon on määrä säilöä kaikkien viljelykasvien siemenet. Holvin tarkoitus on toimia siemenien varmuusvarastona siltä varalta, jos kaikki muut maailman siemenpankit tuhoutuvat. Alkuvuodesta 2009 holvi sisälsi yli 400 000 kasvin siemenet ja vuoden 2020 alussa noin miljoona siemennäytettä. Koko holvissa on tilaa 4,5 miljoonalle 500 siemenen kokoiselle siemennäytteelle. 19\. kesäkuuta 2006 siemenholvin peruskiveä olivat laskemassa Norjan, Islannin, Tanskan, Ruotsin ja Suomen pääministerit. Siemenholvissa on noin 1 500 suomalaista näytettä. Siemenpankin rakentamisen on kustantanut Norjan valtio, ja sen toiminnasta vastaa Yhdistyneiden kansakuntien elintarvike- ja maatalousjärjestön ja useiden tutkimusjärjestöjen yhdessä perustama säätiö. Kokoelman vakiinnuttua holvi tulee tarvitsemaan hyvin vähän ihmisiä: täysipäiväisiä työntekijöitä ei enää ole, ja paikan päällä käydään vain kerran vuodessa tarkistamassa tilanne, koska vastaava pahimpaan varautunut laitos ei voi olla riippuvainen ihmisistä. Siementallenteita toimitetaan holviin muutaman kerran vuodessa. == Holvi == Kolme säilytyskammiota on louhittu kallion sisään noin 120 metrin yhteystunnelin päähän. Ne jäähdytetään −18 asteeseen Longyearbyenin hiilivoimalan virralla käyvillä kylmälaitteilla ja holvia ympäröivän ikiroudan avulla. Holvia ympäröi myös vakaa hiekkakivi, joka säteilee vähemmän kuin esimerkiksi graniitti. Hiekkakivi auttaa holvia myös pysymään kylmänä. Kuhunkin säilytyskammioon mahtuu 1,5 miljoonaa siemennäytettä, ja yhdessä näytteessä on 300–500 siementä foliopussissa. Poikkeuksellisen lämmin talvi ja runsaat sateet johtivat siihen, että keväällä 2017 holvin yhteystunneliin tulvi runsaasti vettä. Itse holvi näytteineen säilyi vahingoittumattomana. Vahingon jälkeen siemenholvin sisäänkäyntiä alettiin kuitenkin vahvistaa ja sen yhteyteen rakennettiin uusi huoltorakennus varageneraattoreille ja kylmälaitteille. Siemenholvin ensimmäiset siementallenteet nostettiin vuonna 2015. Siirretyt 38 000 siementä suunniteltiin käytettävän tutkimus- ja jalostustyöhön. == Lähteet == == Aiheesta muualla == * * * * Luokka:Siemenet Luokka:Huippuvuoret Luokka:Luonnonsuojelu Luokka:Tulevaisuudentutkimus Luokka:Norjan tiede ja tekniikka
M/S Pulpca

M/S Pulpca () on alankomaalaisen Spliethoff -varustamokonsernin omistama ro- ro-rahtialus. Se on rakennettu vuonna 2008 Stocznia Szczecińska Nowan telakalla Szczecinissä, Puolassa. Pulpca on rekisteröity Alankomaiden lipun alle ja sen kotisatama on Amsterdam. Nykyisin Pulpcalla operoi Transfennica. Aluksen konttikapasiteetti (TEU) on 640. Pulpcan sisaraluksia ovat M/S Timca, M/S Kraftca, M/S Genca, M/S Trica, M/S Plyca, M/S Steelca ja M/S Woodca. == Käyttöhistoria == Huhtikuussa 2008 alus luovutettiin alankomaalaisen Spliethoffin omistukseen, jonka jälkeen Transfennica aloitti liikennöinnin aluksella. Ensimmäinen matka alkoi Saksan Lyypekistä 26. huhtikuuta ja päättyi Suomen Hankoon 28. huhtikuuta. thumb|left|350px|Rahtilaiva M/S Pulpca lähdössä Hangon satamasta. == Lähteet == == Aiheesta muualla == *Aluksesta Spliethoffin sivuilla *Kuvia aluksesta Pulpca
Lasten Tuki

Lasten Tuki on suomalainen varhaisnuorisotyötä tekevä järjestö. Järjestön juuret ovat kansandemokraattisessa työväenliikkeessä. Yhdistys perustettiin nimellä Demokratian Pioneerien Kannatusyhdistysten Liitto ja sen alkuperäinen tarkoitus oli nimenomaan pioneerityön tukeminen SDPL:ssä. Toiminnan laajennuttua myös muihin järjestöihin vaihdettiin nimeksi vuonna 1959 Työläislasten Tuki (TLT).Markku Henriksson (toim.): Työväenliikkeen tietokirja (Tammi 1974), s. 207–208. Nimi lyhennettiin nykyiseen muotoon 1980-luvun alussa.Lasten tuki Yhdistysrekisterin tietopalvelu 2020, viitattu 8.11.2020 DPKL:n perustavassa kokouksessa 12. joulukuuta 1954 liiton toimikuntaan valittiin Vieno Aaltonen, Meri Elo, Markus Kainulainen, Sylvi-Kyllikki Kilpi, Reetta Koskinen, Paavo Lehto, August Niemistö, Ville Pessi, Aarne Saarinen, Edvin Salonen ja Aili Tiainen. Vuosikokouksessa 1956 liiton neuvottelukunnan jäseniksi valittiin Eeva Aaltolahti, Ester Fagerblom, Arvo Hautala, Vuokko Hietala, Esa Hietanen, Olavi Hänninen, Allan Kaspio, Kilpi, Paavo Kivikoski, Kusti Kulo, Pessi, Kalle Saarela, Saarinen, Salonen, Onerva Tainio, Väinö Tattari, Tiainen, Irma Torvi, Jaakko Tuomainen, Uno Vasama ja Toivo Åsvik. Liiton puheenjohtajana toimi Kilpi. 1960-luvulla puheenjohtajana toimi Kivikoski. Työläislasten Tuki oli ympäri Suomea toimineiden työläislasten hyväksi työskennelleiden (oikeuskelpoisten) yhteisöjen yhdysside. TLT pyrki puolustamaan lasten oikeuksia ja kasvattamaan lapsista raittiita, terveitä ja kansanvaltaisia. TLT:llä oli 1970-luvun alussa 16 piirijärjestöä, joihin kuului yhteensä noin 1 400 yhdistystä. Piireihin kuului kansandemokraattisten järjestöjen ohella joitakin ay-osastoja ja urheiluseuroja. TLT:hen kuului myös noin 7 500 henkilöjäsentä. Järjestön edustajakokoukseen lähetti edustajansa 16 piirin (2/piiri) lisäksi viisi keskusjärjestöjäsentä: SKDL, SNDL, SDNL, SDPL ja SKP (2/järjestö). Lasten Tuki omistaa Sammalniemen leiri- ja kurssikeskuksen Juupajoella. Ainakin aiemmin järjestön hallussa on ollut myös Viipusjärven retki- ja kurssikeskus Kuusamossa sekä Helsingin ja Uudenmaan piirijärjestöllä oma kurssikeskuksensa. ==Lähteet== Luokka:Suomalaiset nuorisojärjestöt Luokka:Suomen Kansan Demokraattinen Liitto
Arkeisios

Arkeisios oli kreikkalaisessa mytologiassa Ithakan kuningas ja Hyginuksen mukaan Kefaloksen ja Prokriin poika.Hyginus: Fabulae clxxxix (engl. käännös). Ovidius kertoo Arkeisioksen isäksi itse Zeuksen.Ovidius: Muodonmuutoksia xiii.140–161 (engl. käännös). Arkeisios nai Khalkomedusan, ja he saivat pojan, Laerteen, josta puolestaan tuli aikanaan Odysseuksen isä. == Lähteet == Luokka:Kreikkalainen mytologia
Minna Järvenpää

Minna Järvenpää (29. marraskuuta 1981 Kaustinen) on suomalainen yleisurheilija. Minna asuu Jyväskylässä, mutta edustaa Kokkolan Veikkoja. Järvenpään päälajeja ovat 800 metrin juoksu ja 1500 metrin juoksu. Hän on juossut kilpaa myös 400 metrillä. Minna Järvenpään uran parhaat suoritukset toistaiseksi ovat SM-kisoissa 2003 juostut 800 metrin Suomen mestaruus sekä 1500 metrin SM-hopea. Hopeaa Minna on saavuttanut myös kesällä 2007 800 metrillä ja 1500 metrillä. Pronssia hän sai 2002 (400 m), 2004 (1 500 m) ja 2005 (800 m). Minnan kaksoissisko Mari Järvenpää juoksee myös kilpaa SM- tasolla. Minnan valmentajana toimii Juha Sainio. == Lähteet == * Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1981 syntyneet Luokka:Elävät henkilöt
Eric A. Boe

Eric A. Boe (s. 1. lokakuuta 1964) on yhdysvaltalainen astronautti. Hän syntyi Miamissa Floridassa mutta vietti nuoruusvuotensa Atlantassa Georgiassa. == Koulutus == Boe valmistui vuonna 1983 Henderson High Schoolista Chambleessa Georgiassa. Vuonna 1987 hän suoritti alemman korkeakoulututkinnon United States Air Force Academyssa. Vuonna 1997 hän jatkoi opintojaan Georgia Institute of Technologyssä, josta hän valmistui sähkölaitetekniikasta. == Sotilasura == Boe aloitti lentosotakoulussa vuonna 1987. Seuraavana vuonna hän suoritti Euro-NATO-yhteiskoulutuksen Sheppard Air Force Basessa Teksasissa. Valmistuttuaan hän sai siirron Clark Air Baseen Filippiineille 3. lentolaivueeseen taisteluvalmiiksi F-4E-lentäjäksi. Vuonna 1991 hän toimi lennonopettajana 49. ja 50. lentolaivueessa Columbus Air Force Basessa Mississipissä. Vuonna 1994 Boe sai siirron 60. lentolaivueeseen Eglin Air Force Baseen Floridaan, missä hän toimi F-15C lentokomentajana. Tuolloin hänelle kertyi kaikkiaan 55 taistelutehtävää Irakissa. Vuonna 1997 hän liittyi USAF:n koelentäjäkouluun (Edwards AFB, California). Valmistuttuaan hän sai komennuksen ilmaan suuntautuvien ohjusten kehitystyön valvojaksi (46. koelentolaivue, Eglin Air Force Base, Florida), missä toimessa ollessaan hän lensi kaikilla eri F-15:n malleilla ja UH-1N-helikopterilla. Hänelle kertyi yli 3 000 lentotuntia 40:ssä eri lentokoneessa. == Ura NASAssa == Eric A. Boe valittiin lentäjäksi NASAan heinäkuussa vuonna 2000. Hän aloitti Lyndon B. Johnson Space Centerissä elokuussa 2000, ja kahden vuoden koulutusjakson jälkeen hän toimi kehittyneiden ajoneuvojen ja avaruusasematoimintojen osastoissa. Hänen tämänhetkinen tehtävänsä on tulevien avaruusalusten hallintalaitteiden ja näyttölaitteiden kehittäminen. Boe suoritti teknisiä tehtäviä, kunnes hänet nimettiin avaruuslennolle. Hän osallistui pilottina avaruussukkula Endeavourin lennolle STS-126 14. marraskuuta 2008 ja Discoveryn viimeiselle lennolle STS-133 helmi-maaliskuussa vuonna 2011. ==Lähteet== == Aiheesta muualla == *NASA bio * Spacefacts biography of Eric A. Boe *Boen avaruussukkulalentoa STS-133 edeltänyt haastattelu (7.10.2010) (myös YouTube- videona, 27 min 59 s) *Boen avaruussukkulalentoa STS-126 edeltänyt haastattelu (31.10.2008) Luokka:Yhdysvaltalaiset avaruuslentäjät Luokka:Vuonna 1964 syntyneet Luokka:Elävät henkilöt
Ulrike Tauber

Ulrike Tauber (16. kesäkuuta 1958, Karl-Marx-Stadt) on saksalainen entinen uimari ja olympiavoittaja, joka edusti urallaan Itä-Saksaa. Hän voitti olympiakultaa 400 metrin sekauinnista Montréalista 1976.http://www.databaseolympics.com/players/playerpage.htm?ilkid=TAUBEULR01 Hän voitti samoissa olympialaisissa myös hopeaa 200 metrin perhosuinnista. Hän voitti urallaan myös maailmanmestaruuden 400 metrin sekauinnista sekä kolme Euroopan mestaruutta.http://www.gbrathletics.com/sport/swimecw.htm Hänellä oli uransa aikana hallussaan kahdesti sekä 200 että 400 metrin sekauintien pitkien ratojen maailmanennätykset. == Lähteet == Luokka:Itäsaksalaiset uimarit Luokka:Itäsaksalaiset olympiavoittajat Luokka:Vuonna 1958 syntyneet Luokka:Elävät henkilöt
Guillermo Stábile

Guillermo Stábile (17. tammikuuta 1905 Buenos Aires, Argentiina – 27. joulukuuta 1966) oli argentiinalainen jalkapalloilija, pelipaikaltaan hyökkääjä. Peliuransa jälkeen hän oli myös valmentaja. Stábile oli urallaan kaksissa MM-kilpailuissa, vuoden 1930 kilpailussa pelaajana ja 1958 kilpailuissa valmentajana. Vuoden 1930 kisoissa hän teki kahdeksan maalia ja voitti maalikuninkuuden. Argentiina hävisi finaalissa Uruguaylle. Vuoden 1958 kisoissa Argentiinan menestys jäi vaatimattomaksi, sillä joukkue voitti ainoastaan Pohjois-Irlannin. == Peliura == Stábile aloitti peliuransa vuonna 1920 Huracánissa ja pelasi joukkueessa kymmenen vuotta. Vuonna 1930 hän siirtyi italialaiseen Genoaan. Genoassa Stábile pelasi viisi vuotta ja teki 13 maalia 41 ottelussa. Vuonna 1935 hän siirtyi toiseen italialaisseuraan, Napoliin. Siellä Stábile pelasi kuitenkin vain vuoden verran, kun hän oli koko kauden aikana tehnyt vain kolme maalia. Uransa viimeiset kolme vuotta Stábile pelasi pariisilaisessa Red Starissa. Argentiinan maajoukkueessa Stábile ei pelannut neljää ottelua enempää, ja kyseiset ottelut hän pelasi vuoden 1930 MM-kisoissa. Stábilen maalikeskiarvoksi maajoukkueessa jäi siten kaksi maalia ottelua kohden. == Valmennusura == Stábile valmensi lähes täysin samoissa joukkueissa, missä hän pelasikin. Ainoana erona oli se, että hän ei valmentanut Napolissa vaan Racing Clubissa. Argentiinan maajoukkue saavutti Stábilen valmentamana kuusi Copa Américan voittoa. Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1905 syntyneet Luokka:Vuonna 1966 kuolleet
Tampereen harjoitusjäähalli

Tampereen harjoitusjäähalli (tutummin Hakametsä 2 tai Haka 2) on Suomen ensimmäinen harjoituskäyttöön rakennettu jäähalli ja se valmistui vuonna 1974. Halli on toiminut miesten jääkiekon MM-kisojen harjoitushallina vuosina 1982, 1991, 1997 ja 2003 sekä naisten jääkiekon MM-kilpailujen peliareenana vuonna 1992. Haka 2:ssa on myös järjestetty Dingon konsertti vuonna 1985 ja KOOVEEN toiminnanjohtaja Esa Koiviston 50-vuotisjuhlat 12.5.2010. Jääkiekon ohella Hakametsä 2 toimii taitoluistelijoiden harjoitus- ja kilpailuhallina sekä rullakiekon SM-liigan peliareenana. Jääkiekko-, rullakiekko- ja taitoluisteluareenana toimiessaan hallin enimmäiskatsojakapasiteetti on 1 050, joista 450 istumapaikoilla. Konsertti- tai messukäytössä hallin enimmäishenkilömäärä on 2 000\. Haka 2:ssa on vuosien varrella nähty kovia otteluita, kun osa Tampere Cupin otteluista on pelattu siellä. Näin halli on tullut tutuksi usean maan pääsarjajoukkueille. Hakametsän 2-hallissa on toiminut kioski vuodesta 2000. Kioskia on remontoitu helmikuussa 2008 ja kesällä 2010. == Ennätyksiä == Mestis * Yleisöennätys: 557 (KOOVEE – HeKi 2-5, 2.2.2007) * Suurin voitto: 8-2 (KOOVEE - Salamat, 13.3.2007) Mestis-karsinta * Yleisöennätys: 647 (KOOVEE – LeKi 1-4, 14.3.2012) * Suurin voitto: 9-3 (KOOVEE - KeuPa HT, 11.3.2012) Suomi-sarja * Yleisöennätys: 565 (KOOVEE - HCK 7-4, 27.2.2010) * Suurin voitto: 14-0 (KOOVEE - NoPy, 21.10.2009) 2\. divisioona * Yleisöennätys: 949 (KOOVEE- IkVi 5-5, 3.3.1988) * Suurin voitto: 22-2 (KOOVEE - S-Kiekko, 28.1.1988) Suomi-sarjan pisin jääkiekko-ottelu (Suomen pisin ottelu vuoteen 2015 saakka) * 132.58 Kimmo Lisko (KOOVEE – Titaanit, 4-3, 10.3.2002) == Aiheesta muualla == *Yleistietoa: http://www.koovee.org/pages/info/hakametsae-2.php *Muuta tietoa: http://www.junnut.com/kausi0203/j_hallit/tampere_hakam/tre_hakametsa.html Harjoitusjäähalli Luokka:Suomen jäähallit Luokka:Kissanmaa
Arabella Kiesbauer

Arabella Cosima-Asereba Kiesbauer (s. 8. huhtikuuta 1969 Wien, Itävalta) on televisiojuontaja, käsikirjoittaja ja näyttelijä. Hän kasvoi Wienissä isoäitinsä kanssa, koska hänen äitinsä Hannelore (ranskalainen teatterinäyttelijä) ja isänsä Sammy Amissah (suunnittelija Ghanasta) asuivat erillään. Kun hän opiskeli journalismia ja dramaturgiaa, hän aloitti samaan aikaan juontotyönsä itävaltalaisen yleisradion ORF-nimisellä kanavalla. Vuosina 1994–2004 hän juonsi omaa päivittäistä talk show’taan nimeltä Arabella saksalaisella Pro7-televisiokanavalla. 19\. tammikuuta 2006 hän alkoi pitää omaa viikoittaista myöhäisillan talk show’ta nimeltä Talk ohne Show berliiniläisellä televisioasemalla N24. 40 jakson jälkeen hän alkoi kuitenkin kärsiä stressistä matkustaessaan Wienin ja Berliinin väliä viikoittain. Kiesbauer voitti useita palkintoja televisiotyöstään. 9\. kesäkuuta 1995 Kiesbauer joutui kirjepommin kohteeksi Pro7-studiolla. Hän ei kuitenkaan avannut kirjettä itse, vaan hänen avustajansa, joka loukkaantui. Kiesbauer esiintyi saksalaisen Playboy-lehden kannessa ja 14 sivulla heinäkuussa 1995. Marraskuusta 2004 lähtien Kiesbauer on ollut naimisissa liikemies Florens Eblingerin kanssa. Heillä on vuonna 2007 syntynyt tytär. ==Osittainen televisiotyö== *Kesäkuu 1994-2004: Arabella-ohjelman juontaja *Helmikuu 1996 - huhtikuu 1997: Arabella night -ohjelman juontaja *Sept. 1996: Arabella Help! -ohjelman juontaja *2002/2003: Starmania-ohjelman juontaja *2003/2004: Starmania - Die neue Generation -ohjelman juontaja *2003, 2004, 2005 ja 2006: Esiintyi Wienin valtionoopperassaORF Opernball Geschichte *Elokuu 2004: Sound of Football -gaalan juontaja *Syksy 2004: Die Austro-Pop-Show -ohjelman juontaja *Vuodesta 2006: N24-kanavan talk show -ohjelman Arabella Kiesbauer juontaja *Vuodesta 2006: Starmania-ohjelman juontaja *17. joulukuuta 2007 hän juonsi Fifan vuoden pelaaja -gaalan Rainer Maria Salzgeberin kanssaFIFA.com ==Kirjat== *Mein Erfolgs Programm (1998) ISBN 3-8025-1360-6 *Nobody is perfect (2001) ISBN 3-404-14246-2 *Mein afrikanisches Herz (2007) ISBN 3-8661-2132-6 == Lähteet == ==Aiheesta muualla== *Virallinen kotisivu *Kuvia *Arebella Kiesbauer suomalaisessa Internet Movie Databasessa Luokka:Itävaltalaiset näyttelijät Luokka:Vuonna 1969 syntyneet Luokka:Elävät henkilöt
Hamza Aït Ouamar

Hamza Aït Ouamar (, s. 26. joulukuuta 1986 Alger, Algeria) on algerialainen jalkapalloilija. Aït Ouamar pelaa keskikentällä pelinrakentajan roolissa Algerian pääsarjassa pelaavassa USM Algerissa. ==Ura== Aït Ouamarin jalkapalloura käynnistyi pääsarjaseura USM Algerin juniorijoukkueessa. Ennen ammattilaisuraa kotimaassaan hän ehti käydä Ranskassa FC Rouenin joukkueessa tutustumassa eurooppalaiseen pelikulttuuriin. Kahden Ranskassa pelaamansa kauden jälkeen hän pelasi vuoden espanjalaisessa Terrasassa. Kaudeksi 2005 hän palasi Algeriaan CR Belouizdadin joukkueeseen, jossa pelasi säännöllisesti avauksessa. TPS:an hän teki sopimuksen oltuaan kuukauden joukkueen testissä ja tehden vaikutuksen valmentaja Martti Kuuselaan. Ennen siirron julkistamista Suomessa, algerialaisessa Le Buteur jalkapallolehdessä CR Belouizdadin varajohtaja väitti saaneensa Suomesta faksin, jossa vaadittiin Ait Ouamarin sopimuksen välitöntä purkua. Faksi oli lehden saamien tietojen mukaan tullut pelaajan ja TPS:n välillä toimivalta agentilta. Le Buteurin mukaan Belouizdadin johdon mielestä Ait Ouamar ei ole vapaa siirtymään ilmaiseksi TPS:an ja heidän mielestään Ait Ouamar voi siirtyä vasta kesäkuussa 2009, jolloin sopimus algerialaisseuran kanssa päättyy. Jopa Ait Ouamarin isä kävi pyytämässä pojalleen lupaa seuran johdolta poikansa siirtymiseen Suomeen. Toisen algerialaislehden, Liberten, haastattelussa Belouizdadin varajohta kertoi vievänsä asian FIFA:n käsittelyyn ja vaatii sanktioita TPS:lta ja pelaajan managerilta. Myöhemmin pelaaja itse kertoi saaneensa seurajohdolta luvan lähteä, mutta myönsi sopimuksen jatkuvan Belouizdadin kanssa. Alun perin hän oli ranskalaisen Clermontin testissä, mutta viisumiongelmien takia ei ehtinyt käydä testijaksoa loppuun. Tällöin Farid Ghazin Suomeen tuonut Abdenour Amokrane otti yhteyttä ja järjesti pelaajan Suomeen. http://www.lebuteur.com/stories.php?story=08/02/29/5215992 http://www.liberte-algerie.com/foot/edit.php?id=62567 http://www.lebuteur.com/stories.php?story=08/02/27/0157275 http://www.lebuteur.com/stories.php?story=08/02/29/3739092 Ouamar allekirjoitti kahden vuoden sopimuksella TPS:n kanssa.Algerialainen pelintekijä Enzo ja TPS kahden vuoden sopimukseen 29.2.2008. Turun Sanomat. Viitattu 29.2.2008. Ennen siirtoa Suomeen Ait Ouamar oli huonoissa väleissä joukkuetovereidensa kanssa ja oli lähellä siirtymistä MC Algiersin joukkueeseen. http://www.competition.dz/article.php?art=2042÷=D1&val;= ===Maajoukkueura=== Aït Ouamar kuuluu Algerian alle 23-vuotiaiden maajoukkueeseen, jonka riveissä hän edusti maataan vuoden 2007 All-Africa Gamesissa.Algeria start with a win at AAG 11.7.2007. BBC Sport. Viitattu 29.2.2008. Hänet valittiin maansa kolmen lupaavimman pelaajan joukkoon vuonna 2007.DZfoot d'Or 2007 DZfoot. Viitattu 29.2.2008. == Lähteet == == Aiheesta muualla == * Aït Ouamar TPS:n sivustolla * Aït Ouamar DZfoot-sivustolla Luokka:Algerialaiset jalkapalloilijat Luokka:Vuonna 1986 syntyneet Luokka:Elävät henkilöt